Echipele Girona şi FC Barcelona au ratat ocazia de a se apropia de liderul Real Madrid, care a remizat sâmbătă pe terenul formaţiei Valencia (scor 2-2), în etapa a 27-a a campionatului de fotbal al Spaniei, potrivit Agerpres.
Girona, surpriza actualei ediţii din Primera Division, a fost învinsă duminică în deplasare de Malaga (scor 0-1) şi a rămas pe locul secund în clasament, la şapte puncte distanţă de Real.
FC Barcelona, ocupanta poziţiei a treia, a încheiat cu o remiză albă, 0-0, partida disputată împotriva formaţiei Athletic Bilbao, pe stadionul San Mames, menţinând diferenţa de opt puncte faţă de rivala din Madrid.
Singura echipă care a profitat de paşii greşiţi ai primelor trei clasate a fost Atletico Madrid, care s-a impus la limită pe teren propriu, cu scorul de 2-1, în faţa formaţiei Betis Sevilla.
Rezultate:
Vineri
Celta Vigo - Almeria 1-0
A marcat: Oscar Mingueza (73).
Sâmbătă
Sevilla FC - Real Sociedad 3-2
Au marcat: En-Nesyri (11, 13), S. Ramos (66), respectiv Andre Silva (45+5 - penalty), Brais Mendez (90+2).
Rayo Vallecano - Cadiz 1-1
Au marcat: Lejeune (89), respectiv Javi Hernandez (90+13).
Fundaşul Andrei Raţiu a fost rezervă la Rayo.
Getafe - Las Palmas 3-3
Au marcat: Jaime Mata (11), Greenwood (14), Maksimovic (45), respectiv Sandro (35), Cardona (50), Munir (57).
Valencia CF - Real Madrid 2-2
Au marcat: Duro Perales (27), Iaremciuk (30), respectiv Vinicius Junior (45+5, 76).
Duminică
Villarreal - Granada 5-1
Au marcat: Alexander Soerloth (7, 19, 66), E. Capoue (32), Goncalo Guedes (47), respectiv Corbeanu (90+1).
Atletico Madrid - Betis Sevilla 2-1
Au marcat: Rui Silva (8 - autogol), Morata (44), respectiv William Carvalho (61).
Portarul Horaţiu Moldovan a fost rezervă la Atletico.
Mallorca - Girona 1-0
A marcat: Copete (33)
Athletic Bilbao - FC Barcelona 0-0
Luni se dispută partida Osasuna Pamplona - Deportivo Alaves.
Clasament:
1. Real Madrid 66 puncte
2. Girona 59
3. FC Barcelona 58
4. Atletico Madrid 55
5. Athletic Bilbao 50
6. Betis Sevilla 42
7. Real Sociedad 40